
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Grozījums Ministru kabineta 2018. gada 9. oktobra rīkojumā Nr. 487 "Par valsts nekustamā īpašuma Kronvalda bulvārī 2B, Rīgā, nodošanu Rīgas pilsētas pašvaldības īpašumā"" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Ministrijas / iestādes iniciatīva
Apraksts
Projekts sagatavots pēc Kultūras ministrijas un Rīgas valstspilsētas pašvaldības iniciatīvas saskaņā ar Ministru kabineta 2018. gada 9. oktobra rīkojumā Nr. 487 “Par valsts nekustamā īpašuma Kronvalda bulvārī 2B, Rīgā, nodošanu Rīgas pilsētas pašvaldības īpašumā” (turpmāk – MK rīkojums Nr. 487) noteikto tiesisko regulējumu.
1.2. Mērķis
Mērķa apraksts
Projekta mērķis ir pagarināt Latvijas Nacionālā teātra piebūves Simtgades alejā 3, Rīgā, būvniecības un tās nodošanas ekspluatācijā termiņu līdz 2036. gada 9. oktobrim.
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
Saskaņā ar MK rīkojuma Nr. 487 1. punktu atbilstoši Publiskas personas mantas atsavināšanas likumā 42. panta pirmajai daļai un 43. pantam Finanšu ministrija nodeva bez atlīdzības Rīgas valstspilsētas pašvaldības īpašumā valsts nekustamo īpašumu (nekustamā īpašuma kadastra Nr. 0100 010 0135) – zemes vienību (zemes vienības kadastra apzīmējums 0100 010 0135) 3475 m2 platībā un trīs būves (būvju kadastra apzīmējumi 0100 010 0135 001, 0100 010 0135 002 un 0100 010 0135 003) – Kronvalda bulvārī 2B, Rīgā, kopā ar funkcionāli piekritīgām būvēm (būvju kadastra apzīmējumi 0100 010 0135 004, 0100 010 0135 005, 0100 010 0135 006, 0100 010 0135 007, 0100 010 0135 008 un 0100 010 0135 009) (turpmāk – nekustamais īpašums), lai saskaņā ar likuma “Par pašvaldībām” 15. panta pirmo daļu un 17.2 panta 3. punktu to izmantotu pašvaldības autonomo funkciju un valsts un pašvaldības dalītās atbildības funkcijas īstenošanai – nacionālās nozīmes kultūrvēsturiskā objekta – Latvijas Nacionālā teātra – darbības nodrošināšanai, kā arī kultūras infrastruktūras uzturēšanai un attīstīšanai.

Pamatojoties uz metu konkursa “Latvijas Nacionālā teātra piebūve Simtgades alejā 3, Rīgā” (id.nr. RDĪD 2019/42) un sarunu procedūras “Latvijas Nacionālā teātra piebūves Simtgades alejā 3, Rīgā, būvprojekta izstrāde un būvdarbu autoruzraudzība” (id.nr. RDĪD 2020/32) rezultātiem, 2020. gada 8. aprīlī starp Rīgas domes Īpašuma departamentu (pašlaik – Rīgas valstspilsētas pašvaldības īpašuma departaments) un sabiedrību ar ierobežotu atbildību “AB3D” tika noslēgts līgums par Latvijas Nacionālā teātra piebūves Simtgades alejā 3, Rīgā, būvprojekta izstrādi un autoruzraudzību. Būvprojekta izstrādes un autoruzraudzības līguma izmaksas 1 230 328 euro (ar PVN) apmērā tika segtas no Rīgas valstspilsētas pašvaldības budžeta.

2025. gada 20 martā projektam “Latvijas Nacionālā teātra piebūve Simtgades alejā 3, Rīgā” (reģistrācijas numurs Būvniecības informācijas sistēmā BIS-BL-364725-29228) (turpmāk – Būvprojekts) ir saņemta atzīme par projektēšanas nosacījumu izpildi 2021. gada 22. janvāra būvatļaujā Nr. BIS-BV-4.1-2021-552 (turpmāk – Būvatļauja). Būvdarbu uzsākšanas nosacījumu izpildes termiņš – 2029. gada 19. marts.

Būvprojekta sastāvā izstrādātajā Ekonomiskajā daļā izmaksu daļā tika aprēķināts, ka Latvijas Nacionālā teātra piebūves Simtgades alejā 3, Rīgā, celtniecības izmaksas veido 22 904 667,09 euro, apdares darbi – 1 778 777,70 euro, bet skatuves tehnoloģiju izmaksas veido 15 283 091,49 euro (izmaksas norādītas bez PVN), līdz ar to Latvijas Nacionālā teātra piebūves Simtgades alejā 3, Rīgā, kopējās izmaksas ir 39 966 536,28 euro (bez PVN).

Pašreizējā ģeopolitiskā situācija ir ietekmējusi finansējuma sadales procesu, radot izmaiņas prioritāšu noteikšanai un nosakot būtisku nepieciešamību novirzīt līdzekļus civilās aizsardzības būvēm, lai nodrošinātu sabiedrības drošības pasākumu pastiprināšanu un atbilstošu infrastruktūras attīstību valsts aizsardzības vajadzībām. Šīs izmaiņas ir ietekmējušas projekta “Latvijas Nacionālā teātra piebūve Simtgades alejā 3, Rīgā” īstenošanas procesu, tostarp prasot pārskatīt tā aktivitāšu secību un pagarināt īstenošanas termiņus, lai nodrošinātu atbilstību jaunajām finansējuma un plānošanas prasībām.
Problēmas un risinājumi
Problēmas apraksts
MK rīkojuma Nr. 487 2.1. apakšpunkts nosaka, ka Rīgas valstspilsētas pašvaldībai jānodrošina Latvijas Nacionālā teātra piebūves Simtgades alejā 3, Rīgā, būvniecība un jānodod to ekspluatācijā 10 gadu laikā pēc nekustamā īpašuma pārņemšanas pašvaldības īpašumā. Ievērojot iepriekš minēto, Rīgas valstspilsētas pašvaldībai jānodrošina Latvijas Nacionālā teātra piebūves Simtgades alejā 3, Rīgā, būvniecība un tās nodošanu ekspluatācijā līdz 2028. gada 9. oktobrim.

Vienlaikus MK rīkojuma Nr. 487 4.2. apakšpunkts nosaka, ka Rīgas valstspilsētas pašvaldībai nekustamais īpašums bez atlīdzības jānodod valstij, ja MK rīkojuma Nr. 487 2.1. apakšpunktā minētajā termiņā nav pabeigta Latvijas Nacionālā teātra piebūves Simtgades alejā 3, Rīgā, būvniecība un būve nav nodota ekspluatācijā.

Kultūras ministrija ir saņēmusi Rīgas valstspilsētas  pašvaldības Īpašuma departamenta 2025. gada 11. decembra vēstuli Nr. DI-25-2185-nd, kurā tiek lūgts pagarināt MK rīkojuma Nr. 487 2.1. apakšpunktā noteikto termiņu vēl par astoņiem gadiem.

Ievērojot Būvatļaujā noteikto būvdarbu uzsākšanas termiņu, būvdarbi jāuzsāk līdz 2029. gada 19. martam. Neuzsākot būvdarbus līdz 2029. gada 19. martam pašvaldības ieguldītie līdzekļi Būvprojekta izstrādē būs uzskatāmi par nelietderīgiem, jo izsniegtās Būvatļaujas termiņš nav pagarināms un Būvprojektu nevarēs īstenot, kā arī būs jārisina jautājums par pievienotās zemes vienības atdalīšanu un atdalāmās zemes vienības īpašuma tiesību atjaunošanu valstij.

Ņemot vērā, ka Latvijas Nacionālā teātra piebūves Simtgades alejā 3, Rīgā, būvniecība nav uzsākta un Rīgas valstspilsētas pašvaldībai nepieciešams pieņemt lēmumu par būvniecībai nepieciešamo finansēšanas modeli, nepieciešams pagarināt Latvijas Nacionālā teātra piebūves Simtgades alejā 3, Rīgā, būvniecības un tā nodošanas ekspluatācijā termiņu līdz 2036. gada 9. oktobrim.
Risinājuma apraksts
Ņemot vērā iepriekš minēto, Kultūras ministrija ir sagatavojusi Projektu, ar kuru MK rīkojuma Nr. 487 2.1. apakšpunktā tiek pagarināts Latvijas Nacionālā teātra piebūves Simtgades alejā 3, Rīgā, būvniecības un tā nodošanas ekspluatācijā termiņš līdz 2036. gada 9. oktobrim.
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
-
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Nē
Cita informācija
-
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Nē
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Nē
5.3. Cita informācija
Apraksts
-
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Jā
Skaidrojums
Atbilstoši Ministru kabineta 2024. gada 15. oktobra noteikumu Nr. 639 “Sabiedrības līdzdalības kārtība attīstības plānošanas procesā” 4. punktam sabiedrības līdzdalības kārtība ir piemērojama attīstības plānošanas dokumentu projektu, kā arī tiesību aktu projektu izstrādē un citās sabiedrībai nozīmīgās iniciatīvās un procesos, it īpaši reformu izstrādes un īstenošanas procesā un publiskā finansējuma plānošanā, nodrošinot sabiedrības pārstāvjiem iespējas iegūt informāciju un sniegt priekšlikumus par reformu vai publiskā finansējuma prioritātēm. Ņemot vērā, ka Projekta mērķis ir pagarināt Latvijas Nacionālā teātra piebūves Simtgades alejā 3, Rīgā, būvniecības un tās nodošanas ekspluatācijā termiņu līdz 2036. gada 9. oktobrim, kas būtiski nemaina esošo regulējumu un neparedz ieviest jaunas politiskās iniciatīvas, publisko apspriedi nav nepieciešams nodrošināt.
6.4. Cita informācija
Cita informācija
-
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
Kultūras ministrija
Rīgas valstspilsētas pašvaldības Īpašuma departaments
Valsts sabiedrība ar ierobežotu atbildību “Latvijas Nacionālais teātris”
7.2. Administratīvo izmaksu monetārs novērtējums
Vai projekts skar šo jomu?
Nē
7.3. Atbilstības izmaksu monetārs novērtējums
Vai projekts skar šo jomu?
Nē
7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	Nē
	-

	2. Tiks likvidēta institūcija
	Nē
	-

	3. Tiks veikta esošās institūcijas reorganizācija
	Nē
	-

	4. Institūcijas funkcijas un uzdevumi tiks mainīti (paplašināti vai sašaurināti)
	Nē
	-

	5. Tiks veikta iekšējo institūcijas procesu efektivizācija
	Nē
	-

	6. Tiks veikta iekšējo institūcijas procesu digitalizācija
	Nē
	-

	7. Tiks veikta iekšējo institūcijas procesu optimizācija
	Nē
	-

	8. Cita informācija
	Nē
	-


7.5. Cita informācija
Cita informācija
-
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

